stanford-oval/wikipedia huggingface dataset:
עונת 2017/2018 בליגה הלאומית
מלך השערים

| # | שחקן | קבוצה | שערים |
| --- | --- | --- | --- |
| 1 | רועי זיקרי | הפועל כפר סבא | 13 |
| 1 | גיא דיין | הפועל נצרת עילית | 13 |
| 3 | אסי גומה | הפועל חדרה | 11 |
| 3 | גל צרויה | הפועל פתח תקווה | 11 |
| 3 | גיל יצחק | הפועל ראשון לציון | 11 |
| 3 | אליאור משלי | מכבי הרצליה | 11 |
| 3 | פאדי זיידאן | הפועל רמת השרון | 11 |
| 3 | עומר פדידה | הפועל כפר סבא | 11 |
| 9 | דור ג'אן | בית"ר תל אביב רמלה | 10 |
| 9 | קייס גנאם | הפועל רמת השרון | 10 |
| 9 | ברנקו מיכאלוביץ' | הפועל פתח תקווה | 10 |
| 12 | אור ברוך | הפועל רמת גן | 9 |
| 12 | דייגו סליס | הפועל בני לוד | 9 |
| 12 | יוג'ין אנסה | בית"ר תל אביב רמלה | 9 |
| 12 | סוהיל ארמלי | בית"ר תל אביב רמלה | 9 |
| 12 | עלי כנאנה | הפועל נצרת עילית | 9 |
| 12 | חוליו סזאר | הפועל נצרת עילית | 9 |
| 12 | ג'ורג' אקפביו | הפועל קטמון ירושלים | 9 |
| 12 | מיכאל ממן | הפועל קטמון ירושלים | 9 |
| 12 | שחר הירש | הפועל תל אביב | 9 |
הערות שוליים

↑  אצטדיון זמני בעקבות הרחבת אצטדיון בלומפילד
| עונות בליגת המשנה בכדורגל בישראל |
| --- | --- | --- |
| ליגות מחוזיות | 1930/1931 • 1937 • 1938 • 1939 • 1940 • 1940/1941 • 1941/1942 • 1942/1943 • 1943/1944 • 1944/1945 • 1945/1946 • 1946/1947 • 1947/1948 • 1948/1949 • 1949/1950 • 1950/1951 • 1951/1952 • 1952/1953 • 1953/1954 • 1954/1955 |  |
| ליגה א' | 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 |  |
| הליגה הארצית | 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| הליגה הלאומית | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
דרך ארץ – ההופעה

ערך זה עוסק באלבום הופעה של גידי גוב. אם התכוונתם למשמעות אחרת, ראו .
דרך ארץ –  ההופעה הוא אלבום הופעה הראשון של גידי גוב, שיצא בשנת 1988.
האלבום יצא אחרי שאלבומו האחרון של גוב "דרך ארץ" הצליח מאוד, מה שהוציא את גוב לסיבוב הופעות סולו הראשון בקריירה שלו.
את ההופעה הפיק מוזיקלית רמי קליינשטיין. בנוסף לשירים מאלבום "דרך ארץ", שילב גוב בהופעה שירים של להקת כוורת שהיה חלק ממנה ובשלב זה הייתה מפורקת למעט מופעי איחודים פעם בכמה שנים.
רשימת שירים

| דרך ארץ - ההופעה> מס' | דרך ארץ - ההופעה> שם | דרך ארץ - ההופעה> מילים | דרך ארץ - ההופעה> לחן | דרך ארץ - ההופעה> משך | דרך ארץ - ההופעה>  | דרך ארץ - ההופעה>  | דרך ארץ - ההופעה>  | דרך ארץ - ההופעה>  | דרך ארץ - ההופעה>  |
| --- | --- | --- | --- | --- | --- | --- | --- | --- | --- |
| 1. | ערב טוב  |   |   | 00:41 |  |  |  |  |  |
| 2. | דרך ארץ  | מאיר אריאל | משה לוי | 06:13 |  |  |  |  |  |
| 3. | טוב שבאת  | עלי מוהר | יוני רכטר | 04:11 |  |  |  |  |  |
| 4. | ג'וקים - מעבר  | ענת גוב |   | 05:21 |  |  |  |  |  |
| 5. | כלים שלובים  | אהוד מנור | יוני רכטר | 03:53 |  |  |  |  |  |
| 6. | ילד מזדקן  | אלון אולארצ'יק | דני סנדרסון | 05:22 |  |  |  |  |  |
| 7. | לידיה - הביוגרפיה  | ענת גוב |   | 01:06 |  |  |  |  |  |
| 8. | לידיה הלוהטת  | דני סנדרסון | דני סנדרסון | 03:49 |  |  |  |  |  |
| 9. | גן סגור  | יהונתן גפן | יוני רכטר | 07:16 |  |  |  |  |  |
| 10. | הניחי לי (בביצוע רמי קליינשטיין)   | עדית פאנק | רמי קליינשטיין | 05:08 |  |  |  |  |  |
| 11. | יורם  | עלי מוהר | יהודה פוליקר | 03:56 |  |  |  |  |  |
| 12. | מייקל ג'קסון - מעבר  | ענת גוב |   | 03:40 |  |  |  |  |  |
| 13. | סימן שאתה צעיר  | יוסי גמזו | עממי אמריקאי | 02:24 |  |  |  |  |  |
| 14. | שלל שרב  | מאיר אריאל | יהודה פוליקר | 05:05 |  |  |  |  |  |
| 15. | יש אי-שם (דואט עם רמי קליינשטיין)   | ענת גוב ויוני רכטר | יוני רכטר | 02:56 |  |  |  |  |  |
| 16. | ככה את רצית אותי  | יהונתן גפן | אריאל זילבר | 03:06 |  |  |  |  |  |
| 17. | יו יה  | אלון אולארצ'יק ודני סנדרסון | דני סנדרסון ויצחק קלפטר | 05:37 |  |  |  |  |  |
| משך כולל: | משך כולל: | משך כולל: | משך כולל: | 1:09:44 |  |  |  |  |  |
משתתפי האלבום

בנצי גפני –  גיטרה בס
אלון הלל –  תופים, סימונס וקסיו 101
נאור דיין –  קולות רקע, גיטרה
רמי קליינשטיין –  פסנתר, סינתיסייזר, אורגן, קולות רקע, שירה, עיבודים
קרדיטים

הוקלט במועדון "צוותא" –  22 במאי 1988, חג השבועות. אולפני D.B.
הקלטה, מיקסים דיגיטליים –  יעקב מורנו
מנהל במה, טכנאי ראשי –  מיכי גוב
טכנאי הופעה –  אילן לזובסקי, אפיק פלג, דרור שאשא, יובל ליבליך, רובי אלסטר, רועי נגר
עוזר טכנאי –  גילי אוריאל
תאורה –  מנו לוי
צילום –  ורדי כהנא.
הפקה מוזיקלית –  רמי קליינשטיין
עוזרי הפקה –  נורית פרידמן, גילי דיין-פרל
יחסי ציבור –  מירי בן יוסף.
ניהול הפקה –  דורית לנץ.
עוזרת הפקה –  גילה חממי.
ניהול אישי והפקה –  מיכאל תפוח –  אתי אנטה, "המון הפקות".
| גידי גוב |
| --- | --- | --- |
| אלבומי סולו | תקליט ראשון (1978) • 40:06 (1983) • תנו לגדול בשקט (1985) • דרך ארץ (1987) • אין עוד יום (1991) • ריקוד ירח (2003) • בקצה ההר (2005) • אם היינו (2015) |  |
| הופעות ואוספים | דרך ארץ - ההופעה (1988) • גידי גוב מגיש: לאה גולדברג (1988) • שירים שהתפזרו (1993) • שירים מלילה גוב (1995) • שירים מלילה גוב 2 (1997) • שלל שיריו (2009) |  |
| אלבומים בהשתתפותו | משירי תנועות הנוער (1974) • משירי ארץ ישראל הישנה (1975) • מסע האלונקות (פסקול) (1977) • הלהקה (פסקול) (1978) • העיקר זה הרומנטיקה (1991) |  |
| הרכבים | להקת הנח"ל • כוורת • הכבש השישה עשר • גזוז • דודה • פרנסה טובה |  |
| שירים | יעלה ויבוא (1973) • זמר לספינה (1975) • שלל שרב (1987) • יורם (1987) • עניין של זמן (1992) • איזה אחלה עולם (עם מאור כהן) (1995) • חייך וחיי (עם ריטה) (1997) |  |
| סרטי קולנוע | מסע אלונקות (1977) • חרבת חיזעה (1978) • הלהקה (1978) • דיזנגוף 99 (1979)  • אל תשאלי אם אני אוהב (1979) • מגש הכסף (1983) • אירית עירית (1985) • דרך הנשר (1990) • אשה זרה (1993) |  |
| תוכניות טלוויזיה | דלת הקסמים • זהו זה! • כן מה?! • לילה גוב • הסודות של כנרת • גידי גוב הולך לאכול • יום חדש • פעם בחיים • הנרגנים • גם להם מגיע • המסע המופלא של אהרוני וגידי • השנים הכי יפות • כוכב נולד |  |
| הצגות | התשה (1981) • הג'יגולו מקונגו (1989) |  |
| שיתופי פעולה | שיתופי פעולה |  |
| מוזיקה | דני סנדרסון • יוני רכטר • עלי מוהר • יהודה פוליקר • מאיר אריאל • עמיר בניון • יהודית רביץ • רונה קינן |  |
| טלוויזיה | מוני מושונוב • שלמה בראבא • ענת גוב • אתי אנטה-שגב • ישראל אהרוני |  |
קרב עקבה

בקרב עקבה במלחמת העולם הראשונה, כבשו כוחות חג'אזיים-ערביים, אשר פעלו לצד הבריטים וכנגד העות'מאנים, את העיירה עקבה (כיום בממלכת ירדן). הכוחות הערביים היו מודרכים בידי לורנס איש ערב ומונהגים בידי השייח' עאודה אבו טאי. עיקר הקרב על עקבה נערך ב-2 ביולי 1917, באבו אל-ליסל, המרוחקת כמה עשרות ק"מ מן העיירה. בסופו של הקרב נטבחו רבים מן המגינים לאחר שנכנעו. עקבה עצמה נכבשה ללא קרב ב-6 ביולי.
רקע

באביב 1917 עמדה המערכה על סיני וארץ ישראל במלחמת העולם הראשונה במצב קפאון, שחל למעשה למן קרב רפיח (1917), בינואר של אותה שנה. באותה העת פנו הכוחות המקומיים, בני חצי האי ערב, אשר נטלו חלק, לצד  מדינות ההסכמה, במהלך המרד הערבי, ועשו דרכם צפונה מערבה, כדי להשתלט על הנמלים ינבוע וואג'. עקבה, אשר הייתה כפר קטן באותה עת, נתפסה כבסיס לאיום על כוחות האימפריה הבריטית בחזית עזה, בין אם כבסיס צי בין אם כבסיס יבשתי. מצד שני, אם תיכבש, עקבה עשויה לשמש כנמל להעברת אספקה לכוחות הנוטלים חלק במרד הערבי. כיוון שכך, שכנע לורנס את פייסל אבן חוסיין (לימים האמיר פייסל הראשון, מלך עיראק), מנהיג המורדים, לתקוף את עקבה. התנועה מואג' לכיוון עקבה החלה ב-9 במאי, למרות שהדבר נעשה בחום הקיץ, כאשר לורנס עמד בראש כ-1,100 מורדים ערבים. מן הצד השני, בסמוך לעקבה חנה חיל מצב ובו כ-300 איש, אשר הגן על המקום מפני התקפה מכיוון חצי האי סיני. עם זאת, ההגנה על עקבה ממזרח, מכיוון מדבר נפוד, הוזנחה, כיוון שדרך המדבר נחשבה כמעט בלתי עבירה. 
בשלבים קודמים של המלחמה הפגיז הצי המלכותי הבריטי את עקבה מדי פעם, ובסוף 1916 אף הנחית לזמן קצר חיילים במקום.
התוקפים, שבחרו בנתיב עוקף, פגעו בדרכם מספר פעמים במסילת הרכבת החיג'אזית. הם נתקלו מדי פעם בבני שבטים ערביים עוינים, ובנוסף, התגברו על תלאות הדרך. בהגיעם אל ואדי סירחאן, המקשר בין צפון ערב הסעודית למזרח ממלכת ירדן של ימינו, הם שיחדו, בכסף בריטי שלורנס נשא עמו, את הבדווים המקומיים על מנת שיאפשרו להם לעבור. דרך עוקפת זו נבחרה, בין היתר, כדי להטעות את העות'מאנים שיעדם הוא דמשק או אף חלב. כדי לחזק רושם זה, יצא לורנס לבדו לסיור הרחק מן המסלול של הכוח התוקף, ובמהלכו הרס גשר רכבת באזור בעלבכ. בנוסף, פגעו התוקפים בגשר רכבת ליד דרעא וערכו פשיטות נוספות בסוריה ובירדן של ימינו. בתגובה, העות'מאנים שיגרו כוח ובו כ-400 פרשים בעקבות התוקפים, אולם אלה האחרונים חמקו.
הקרב

עיקר הקרב על עקבה התרחש באבו אל ליסל, בערך באמצע הדרך בין עקבה למעאן. בסוף יוני השתלטו בני שבטים ערביים התומכים במורדים על מבנה באותו מקום, אולם זמן קצר אחר כך נעקרו ממנו על ידי גדוד עות'מאני, אשר תקף גם מאהל ערבי סמוך, תוך הריגת כמה מן הנמצאים בו. עם הגעת הידיעות על כך לכוח התוקף העיקרי, ערך זה האחרון התקפת נגד על העות'מאנים בצהרי 2 ביולי, ובראשה עמד עאודה אבו טאי עצמו.
לנוכח התנגדות רפה, ההתקפה הוכתרה בהצלחה, אשר נלווה אליה טבח של רבים מן המגינים לאחר כניעתם. מגינים אחרים נלקחו בשבי, וחלקם נמלטו, בעוד אבדות התוקפים היו שני הרוגים ומספר פצועים. הן לורנס והן עאודה נחבלו קלות, הראשון בעת שירה בטעות באקדחו בראש הגמל עליו רכב, וזה נפל, והשני, בעת שהוביל את ההתקפה בראש אנשיו. לנוכח הצלחת המורדים, הצטרפו לתוקפים עוד כמה אלפי בני שבטים ערביים מקומיים. בינתיים עקבה הופגזה על ידי הצי הבריטי. ב-6 ביולי, כשהופיעו המורדים בקרבתה, אחרי שעקפו את ביצוריה החיצוניים, ושבו עוד כמה חילות מצב עות'מאניים קטנים, נכנע חיל המצב שבמקום.
אחרית דבר

לאחר כמה ימים בהם שהו כוחות המרד הערבי (ושבוייהם) במקום, החלה לאזול האספקה, ולורנס החליט לדווח אישית על מצבו. הוא חצה לצורך כך את מדבר סיני בדרכו למפקדה הבריטית באסמאעיליה. כיבוש המקום בידי כוחות המרד הערבי איפשר אכן לבריטים לספק את צורכיהם דרך הנמל שנתפס.
לקריאה נוספת

Lawrence, T.E. Revolt in the Desert.
(Thomas, Lowell. With Lawrence of Arabia (1924.
Wilson, Jeremy. Lawrence of Arabia": The Authorized Biography.
תומאס אדוארד לורנס, 1918
DDS

המחשה - יכולת פעולה הדדית של שירות הפצת נתונים של OMG
DDS (ראשי תיבות באנגלית של: Data Distribution Service, תרגום: שירות הפצת הנתונים) הוא תקן מכונה-למכונה של קבוצת ניהול אובייקטים (OMG) (המכונה תווכה או "תשתית קישוריות") שמטרתו לאפשר העברת נתונים עם יכולות אמינות, ביצועים גבוהים, תפעוליות בינית, זמן אמת, סילומיות באמצעות דפוס פאב-סאב (publish-subscribe) .
DDS נותן מענה לצורכי החלפת נתונים בזמן אמת של יישומים בתחום התעופה והחלל, ההגנה, בקרת התנועה האווירית, כלי רכב אוטונומיים, מכשירים רפואיים, רובוטיקה, ייצור חשמל, סימולציה ובדיקות, ניהול רשת חכמה, מערכות תחבורה ועוד.
ארכיטקטורה > מודל

DDS היא תוכנת רשת המפשטת תכנות רשת מורכבות. היא מיישמת את מודל "פאב-סאב" (פרסם-הירשם) לשליחה וקבלה של נתונים, אירועים ופקודות בין הצמתים. צמתים המייצרים מידע יוצרים "נושאים" (למשל, טמפרטורה, מיקום, לחץ) ומפרסמים (פאב) "דגימות". DDS מספקת את דגימות למנויים שמצהירים על עניין בנושא זה (סאב).
DDS מטפל במטלות העברה: כתובת הודעות, סראליזציה (כך שמנויים יכולים להיות בפלטפורמות שונות מהמפרסם), מסירה, בקרת זרימה, ניסיונות חוזרים וכו'. כל צומת יכול להיות מפרסם, מנוי או שניהם בו-זמנית.
מודל הפרסום-הרשמה של DDS ממזער למעשה תכנות רשת מורכבות עבור יישומים מבוזרים.
DDS תומך במנגנונים שחורגים מהמודל הבסיסי של פרסום-הרשמה. היתרון העיקרי הוא שיישומים המשתמשים ב-DDS לתקשורת שלהם מנותקים. צריך להשקיע זמן עיצוב מועט יחסית בטיפול באינטראקציות ההדדיות שלהם. בפרט, האפליקציות לעולם אינן זקוקות למידע על האפליקציות האחרות המשתתפות, כולל קיומן או מיקומן. DDS מטפל בשקיפות בהעברת הודעות ללא צורך בהתערבות מיישומי המשתמש, כולל:
לקבוע מי צריך לקבל את ההודעות
היכן נמצאים הנמענים
מה קורה אם לא ניתן להעביר הודעות
ארכיטקטורה > יכולת תקשורת הדדית (Interoperability)

הן יישומי תוכנה קנייניים והן בקוד פתוח של DDS זמינים. אלה כוללים ממשקי תכנות יישומים (API) וספריות של יישומים ב־Ada, C, C++, C#, Java, Python, Scala, Lua, Pharo, Ruby ו־Rust .
ספקי DDS השתתפו בהדגמות של יכולת פעולה הדדית בפגישות הטכניות של OMG Spring מ-2009 עד 2013.
הערות שוליים

↑  Angelo Corsaro, Gerardo Pardo-Castellote and Clark Tucker (12 באוגוסט 2009). "DDS Interoperability Demo" (PDF). Object Management Group. אורכב מ-המקור (PDF) ב-15 בספטמבר 2011. נבדק ב-9 בנובמבר 2016. {{cite web}}:  (עזרה)
↑  "DDS Interoperability Demo December 2010" (PDF). Real-Time Innovations, Inc. 11 בדצמבר 2010. נבדק ב-9 בנובמבר 2016. {{cite web}}:  (עזרה)
↑  2011, March 2011, https://community.rti.com/content/presentation/omg-dds-interoperability-demo-2011
↑  2012, March 2012, https://community.rti.com/content/presentation/omg-dds-interoperability-demo-2012
↑  2013, March 2013, http://www.slideshare.net/GerardoPardo/dds-interoperability-demo-2013-washington-dc
↑  "DDS Interoperability Demonstration". video. Real-Time Innovations. 14 בדצמבר 2010. אורכב מ-המקור ב-2014-01-07. נבדק ב-9 בנובמבר 2016. {{cite web}}:  (עזרה)
טורה

ערך זה עוסק בחתימת השליט העות'מאני. אם התכוונתם למשמעות אחרת, ראו .
מרכיבי הטורה
הטורה של סולימאן המפואר
הטורה של הסולטאן מהמוט השני: "מהמוט השני בן עבד אל-חאמיד עטור ניצחון לעד"
טורה או טוגרא (בטורקית עות'מאנית طغراء; בטורקית Tuğra) הייתה חתימתו או חותמו של השליט העות'מאני אשר עוצבה וסוגננה באופן קליגרפי ואשר הוטבעה על מטבעות, בולים, תכתובות ועל כל מסמך רשמי אחר. לכל שליט עות'מאני הייתה טורה משלו, וזו עוצבה בתחילת שלטונו על ידי הנישנג'ה (nişancı), קליגרף החצר.
הטורה הראשונה עוצבה עבור ביי אורהן הראשון, בנו של עות'מאן הראשון, אשר היה השליט העות'מאני השני ושלט במאה ה-14. זו הסיבה לכך שלמרות שהיו 36 שליטים עות'מאניים, עוצבו רק 35 טורות. לעות'מאן הראשון הייתה כמובן דוגמת חתימה אך חסרו בה שניים מארבעת מרכיבי הטורה (ראו להלן). הטורה המשיכה והתפתחה לצורתה הקלאסית בימיו של הסולטאן סולימאן הראשון במאה ה-16. אף שהטורה מזוהה במיוחד עם הסולטאנים העות'מאניים, עשו בה שימוש גם עמים טורקיים אחרים.
לטורה הקלאסית היו ארבעה חלקים, שיצרו ביחד את צורתה האופיינית:
"בייזה" (Beyze, מערבית "ביצה") – שני קווים מעגליים בצד שמאל, שיש הטוענים כי סימלו את שני הימים עליהם שלטו הסולטאנים – המעגל הגדול הוא הים התיכון והקטן הוא הים השחור. בבייזה הופיעה גם המילה Dâimâ ("שריר" או "קיים").
"טו" (Tuğ) – שלושה קווים אנכיים בחלק העליון המסמלים עצמאות. קווים אלה שנידמו לאות א' בערבית כונו üç Elife ("שלוש (אותיות) א") ולעיתים נקראה ה"טו" כולה בשם Elif ("אלף"). קווים אלה עוטרו בקווים מעוקלים המכונים "זילפה" (Zülfe) או "זיליף" (Zülüf) ואשר סימלו את תנועת הרוחות ממזרח למערב, או את כיוון נדידתם ההיסטורי של הטורקים. פירוש אחר גורס כי שלושת הקווים המעוקלים רומזים לצורתה של להבה.
"סרה" (Sere) – כיתוב מסולסל בחלק התחתון שכלל את שמו של השליט ואשר נעשה מורכב במהלך השנים. בטורה הראשונה של אורהן הראשון היה רשום בפשטות "אורהאן בן עות'מאן" ואילו בזו של מהמט השישי נרשם "מהמט והידטין האן בן אבדילמג'יט עטור ניצחון לעד".
"הנצ'רה" (Hançere) או "קול" (Kol) – שני קווים השלוחים ימינה ומסמלים חרב, אות לכוח.
תאודוטיון

יחסי הגומלין בין כתבי יד עתיקים משמעותיים שונים של התנ"ך. LXX מציין את תרגום השבעים המקורי.
תאודוטיון (ביוונית: Θεοδοτίων; נפטר סביב שנת 200 לספירה) היה מלומד יהודי הלניסטי, אשר בשנת 150 לספירה לערך תרגם את התנ"ך ליוונית. יש מחלוקת לגבי השאלה אם הוא תיקן את תרגום השבעים או תרגם מתוך כתבי יד עבריים שייצגו מסורת מקבילה שלא שרדה.
על פי בן דורו, אירנאיוס, תאודוטיון היה יהודי גר, כמו עקילס, ומהעיר אפסוס.
במאה ה-2 צוטט הטקסט של תאודוטיון ב"הרועה של הרמאס" (אנ') וב"דיאלוג עם טריפון היהודי" (אנ') של יוסטינוס מרטיר. הגרסה המוגמרת שלו, אשר מלאה כמה חוסרים בגרסת השבעים של ספר ירמיהו וספר איוב, יצרה טור אחד בהקספלה של אוריגנס, סביב 240 לספירה. ההקספלה, ששרדה רק בפרגמנטים, הציגה שישה טקסטים בעברית וביוונית זה לצד זה: שתי גרסאות יווניות מאת עקילס וסימכוס, וגרסת תאודוטיון בעקבותיה, שככל הנראה משקפת הבנה בת זמנו של הרצף ההיסטורי שלהם.
תרגומו של תאודוטיון הועתק כל כך הרבה בכנסייה הנוצרית הקדומה, עד שגרסתו לספר דניאל גברה למעשה על גרסת תרגום השבעים. ספר דניאל של השבעים שרד בשני כתבי יד ידועים בלבד, קודקס כיסיאנוס 88 (אנ') (שהתגלה מחדש בשנות ה-70 של המאה ה-18) ופאפירוס 967 (אנ') (התגלה בשנת 1931). הירונימוס, בהקדמתו לדניאל (407 לספירה), מתעד את דחיית גרסת השבעים של אותו ספר בשימוש נוצרי: "אני גם רוצה להדגיש בפני הקורא את העובדה שזה לא היה על פי גרסת השבעים אלא על פי גרסת תאודוטיון עצמו שהכנסיות קוראות בפומבי את דניאל". הקדמתו של הירונימוס מציינת גם שבתוך ההקספלה היו הערות, מה שמעיד על מספר הבדלים גדולים בתוכן בין דניאל של תאודוטיון לבין הגרסאות המוקדמות יותר ביוונית ובעברית. עם זאת, דניאל של תאודוטיון קרוב יותר לנוסח המסורה העברי ששרד, הטקסט שהוא הבסיס לרוב התרגומים המודרניים. דניאל של תאודוטיון הוא גם זה שנמצא בגוף במהדורה הרשמית של תרגום השבעים שפורסמה על ידי האפיפיור סיקסטוס החמישי בשנת 1587.
זהירותו של תאודוטיון בתעתוק מילים עבריות לצמחים, בעלי חיים, מלבושים ובגדים פולחניים, ומילים בעלות משמעות לא ברורה, במקום לאמץ תרגום יווני, העניקו לו מוניטין של "לא מלומד" בקרב עורכים בטוחים יותר לאחר הרנסאנס, כמו ברנאר דה מונפוקון (אנ').
הערות שוליים

↑  אירנאיוס, נגד כפירות (אנ'),‏ ספר 3, פרק 21, פסקה 1 (באנגלית).
↑  הירונימוס, הקדמה לפירוש לספר דניאל (באנגלית).
↑  האנציקלופדיה הקתולית (1913), הערך "ספר דניאל", פרק 5 (באנגלית)
| --- | --- |
בקרת זהויות :  BnF: cb16196962h (data)  GND: 119269171  LCCN: n96028897  NTA: 142938513  RERO: 02-A009959400  VIAF: 20487064   WorldCat (עם VIAF): 20487064
אנדרואיד נוגט

| --- | --- |


 מפתח:  גוגל
 מחזור חיים:  22 באוגוסט 2016 – הווה (8 שנים) 
 גרסה אחרונה:  7.1.2 (NZH54B) ב־30 ביוני 2017
 סוג רישיון:  Android Open Source Project 
 מנהל חבילות:  Google Play 
 סביבת שולחן עבודה:  Material Design 
 אתר אינטרנט:  הדף עבור גרסה זו באתר של אנדרואיד
 → אנדרואיד מרשמלואנדרואיד אוראו ←
 
אנדרואיד נוגט (באנגלית: Android Nougat; שם קוד: Android N) היא הגרסה השביעית של מערכת ההפעלה אנדרואיד. יצאה בהתחלה בתור גרסת אלפא בתאריך 9 במרץ 2016 וגרסתה היציבה יצאה בתאריך 22 באוגוסט 2016. הגרסה הגיעה לראשונה למכשירי נקסוס ו-LG V20 הוא הטלפון החכם הראשון שהושק ביחד עם נוגט.
נוגט מביאה שינויים בולטים במערכת ההפעלה ולפלטפורמת הפיתוח שלה, כולל האפשרות להציג כמה יישומונים על המסך בבת אחת בתצוגת מסך מפוצל, תמיכה במענה להתראות ממסך ההתראות ושיפור בתכונת ה-"Doze" המגבילה את צריכת הסוללה כאשר המכשיר לא בשימוש זמן-מה. נוסף על כך, פלטפורמת הפיתוח עברה לסביבת OpenJDK המבוססת על ג'אווה, קיבלה תמיכה בממשק תכנות היישומים Vulkan ועדכוני גרסה חלקים במכשירים תומכים.
נוגט קיבלה ביקורות אוהדות. פורמט ההתראות החדש קיבל שבחים בפרט בעוד שממשק ריבוי המשימות נראה כשינוי חיובי אך מבקרים חוו הרבה יישומונים שלא תומכים בממשק. מבקרים הביעו ביקורות מעורבות על מצב ה-"Doze" אך התקנות יישומונים מהירות ותיקונים לממשק המשתמש קיבלו ביקורות אוהדות.
נכון ל-31 באוגוסט 2018, 30.8% מכלל המכשירים עם הגישה לגוגל פליי מריצים את נוגט מה שהופך את נוגט לגרסה הפופולרית של אנדרואיד נכון לתאריך הזה.
היסטוריה

לפני ההשקה, הגרסה נקראה פנימית על ידי עובדי גוגל בשם "New York Cheesecake". ב-9 במרץ 2016, חודשיים לפני כנס המפתחים Google I/O, גוגל הוציאה את גרסת האלפה הראשונה של אנדרואיד N כחלק מתוכנית הבטא של אנדרואיד המיועדת לבדיקה על ידי מפתחים וחובבים לפני ההשקה הרשמית בקיץ. גרסת הבטא נתמכה על ידי הדור האחרון של מכשירי נקסוס של אז; ה-5X, 6P, 6, 9, Pixel C וה-Nexus Player. תוכנית הבטא של אנדרואיד מאפשרת לבודקים לקבל עדכונים "over-the-air" לגרסאות בטא עם יציאתן.
ב-13 באפריל 2016, גרסת הבטא השנייה של אנדרואיד N יצאה לאור. גוגל הרחיבה על אנדרואיד N במהלך כנס Google I/O 2016 והציגה את פלטפורמת המציאות המדומה שלה, Daydream. גרסת הבטא השלישית הייתה יותר יציבה מהקודמות והתאימה לבדיקה על ידי ציבור יותר רחב. גוגל גם הכריזה על תחרות שתקיים כדי למצוא שם לאנדרואיד N.
גרסת הבטא הרביעית יצאה ב-15 ביוני 2016. ב-30 ביוני 2016 גוגל הכריזה שהשם הרשמי של אנדרואיד N יהיה "נוגט"; גוגל גם אישרה שנוגט תהיה גרסה 7.0 של אנדרואיד.
הבטא החמישית והאחרונה יצאה ב-18 ביולי 2016.
אנדרואיד 7 יצאה באופן רשמי ב-22 באוגוסט 2016 עם המכשירים נקסוס 6, 5X, 6P, 9, Nexus Player, Pixel C, והג'נרל מובייל 4G בתור המכשירים הראשונים שקיבלו את העדכון. דייב בורק, סגן נשיא הנדסה באנדרואיד הצהיר באוגוסט 2016 שעדכונים לנוגט יצאו אחת לרבעון. ב-6 בספטמבר 2016, LG השיקה את ה-V20, הטלפון החכם הראשון שמגיע ביחד עם נוגט.
עדכונים למכשירים קיימים תלויים ביצרן ובמפעיל. יצרנים גדולים כגון HTC, סוני ומוטורולה הצהירו שיעדכנו את הדור העדכני של מכשיריהם לנוגט. קוואלקום הודיעו שלא יתמכו בנוגט במכשירים עם מעבד הסנפדרגון 800 ו-801. למרות שיצאו גרסות בטא של אנדרואיד נוגט למכשיר הסוני Xperia Z3 (המשתמש במעבד הסנפדרגון 801), המכשיר לא קיבל את הגרסה הסופית.
באוקטובר 2016 יצאה גרסה חדשה לנוגט (7.1) והגיעה עם מכשירי גוגל פיקסל. הגרסה הוסיפה את פלטפורמת המציאות המדומה Daydream, מקלדת תמונות, תמיכה מורחבת ברגשונים, תמיכה בקיצורי דרך ליישומונים ממסך הבית ותכונות נוספות.
חידושים

גרסה זו הציגה שינויים בהצגת ההודעות, ובה יש תצוגה מפורטת יותר של הודעות, אפשרות למענה מהיר וכן לביצוע פעולות (דוגמת מחיקת מיילים או ארכובם) במסך ההודעות. כמו כן, החל מגרסה זו ניתן לשנות הגדרות עבור הודעות לכל אפליקציה ואפליקציה. זאת באמצעות לחיצה ארוכה על ההודעה, ולאחר מכן על גלגל השיניים המופיע בצידי ההודעה. כך ניתן לשנות את עדיפות ההצגה של כל הודעה, למשל.
הערות שוליים

↑  "Google Git". Android Source. Google. נבדק ב-30 ביוני 2017. {{cite web}}:  (עזרה)
↑  Distribution dashboard | Android Developers, Android Developers (באנגלית)
↑  "Google Is Calling Android N "New York Cheesecake" (NYC) Internally". Android Police (באנגלית אמריקאית). 2016-03-15. נבדק ב-2018-09-04.
↑  Program Overview | Android Developers, ‏2016-03-20
↑  "Surprise! The Android N Developer Preview is out right now". Ars Technica (באנגלית אמריקאית). נבדק ב-2018-09-04.
↑  "Android N Developer Preview 2, out today!". Android Developers Blog (באנגלית אמריקאית). נבדק ב-2018-09-04.
↑  "Google details Android N features ahead of late summer release". The Verge. נבדק ב-2018-09-04.
↑  "Google's latest Android N beta is meant for everyone". The Verge. נבדק ב-2018-09-04.
↑  "Google launches Android N Developer Preview 3 with seamless updates and VR mode". VentureBeat (באנגלית אמריקאית). 2016-05-18. נבדק ב-2018-09-04.
↑  "Android N APIs are now final, get your apps ready for Android N!". Android Developers Blog (באנגלית אמריקאית). נבדק ב-2018-09-04.
↑  "Android N Developer Preview 4 is out, build NPD56N". Android Police (באנגלית אמריקאית). 2016-06-15. נבדק ב-2018-09-04.
↑  "Android N name revealed: It's Nougat". PCWorld (באנגלית). נבדק ב-2018-09-04.
↑  T., Florin. "Android 7.0 Nougat statue unveiled by Google". Phone Arena. נבדק ב-2018-09-04.
↑  Samuel Gibbs, Nougat: Google's new Android name divides opinion, the Guardian, ‏2016-07-01 (באנגלית)
↑  "Android 7.0 Nougat Developer Preview 5 - the final preview - is available for download". Android Police (באנגלית אמריקאית). 2016-07-18. נבדק ב-2018-09-04.
↑  "Android 7.0 Nougat: a more powerful OS, made for you". Google (באנגלית). 2016-08-22. נבדק ב-2018-09-04.
↑  "LG launches V20 smartphone with Android 7.0 Nougat". The Verge. נבדק ב-2018-09-04.
↑  "When is Android 7.1.1 Nougat coming to my phone? - Pocket-lint". Pocket-lint (באנגלית בריטית). 2017-03-21. נבדק ב-2018-09-04.
↑  "Sony is rolling Android Nougat out to some Xperia devices". The Verge. נבדק ב-2018-09-04.
↑  "Android 7.0 Nougat update starts hitting Motorola Moto G4 and Moto G4 Plus". GSMArena.com (באנגלית אמריקאית). נבדק ב-2018-09-04.
↑  Android Nougat review: what’s new in Android 7.1.2?,Kris Carlon, 14.4.17
| אנדרואידהלוגו של אנדרואיד |
| --- | --- | --- |
| גרסאות | פטיפור (1.1) • קאפקייק (1.5) • דונאט (1.6) • אקלר (2.0-2.1) • פרויו (2.2) • ג'ינג'רברד (2.3)  • האניקומב (3.x) • אייס קרים סנדוויץ' (4.0) • ג'לי בין (4.1-4.3) • קיטקט (4.4) • לוליפופ (5.x) • מרשמלו (6.0) • נוגט (7.x) • אוראו (8.x) • פאי (9.0) • 10 • 11 • 12 • 13 • 14 • 15 |  |
| 0 | 1 | 2 |
| --- | --- | --- |
| גרסה קודמת:  אנדרואיד 6.0 | אנדרואיד 7.0  2016 | גרסה עוקבת: אנדרוריד 8.0 |
ממשלת כל פלסטין

| --- | --- |
דגל

 ממשל
 משטר:  ממשלת בובות
 שפה נפוצה:  ערבית
 עיר בירה:  עזה
 היסטוריה
 הקמה:  מלחמת העצמאות
 תאריך:  22 בספטמבר 1948
 פירוק:   
 תאריך:  1959
 ישות קודמת:  המנדט הבריטי המנדט הבריטי
 ישות יורשת:  מצרים (1958-1972) רצועת עזה תחת שלטון מצרים
 שליטים בולטים:  נשיא: חאג' אמין אל-חוסייני  ראש ממשלה: אחמד חילמי עבד אל-באקי
 דמוגרפיה
 דת:  אסלאם
 שונות
 
 
ממשלת כל פלסטין (ערבית: حكومة عموم فلسطين, תעתיק: חֻכּוּמַת עֻמוּם פלסטין) הייתה ממשלת בובות שהוקמה ברצועת עזה בספטמבר 1948, בידי חלק מערביי ארץ ישראל אשר שאפו להכרה במדינה לאומית משלהם שאינה תלויה בממלכת ירדן או כפופה לה. זאת בתגובה לתוכניתו של עבדאללה מלך ירדן לספח את שטחי יהודה ושומרון לממלכתו ולהעניק אזרחות ירדנית לתושביהם, תוכנית זו נתפסה על ידם כמנוגדת לשאיפה למדינה פלסטינית ריבונית ועצמאית. ישות זו התקיימה במשך כעשור כניסיון מצד מדינות ערב בראשות מצרים להביא לפתרון הבעיה הפלסטינית, ובוטלה ב-1959. בנשיאותה עמד חאג' אמין אל חוסייני.